Θεσσαλονίκη, 15/05/2025

**Διαχρονική στήριξη της Lidl Ελλάς στο Κέντρο για Χαρισματικά - Ταλαντούχα Παιδιά/CTY Greece του Κολλεγίου Ανατόλια**

**Από το 2014 η εταιρεία έχει προσφέρει πάνω από 520 υποτροφίες με κοινωνική αξία που υπολογίζεται σε 3,7€ για κάθε 1€ επένδυσης.**

H **Lidl Ελλάς**, με συνέπεια στη στρατηγική της για τη στήριξη των νέων μέσα από πρωτοβουλίες εκπαιδευτικού χαρακτήρα, στηρίζει εδώ και **12 χρόνια το Κέντρο για Χαρισματικά – Ταλαντούχα Παιδιά/Center for Talented Youth (CTY) Greece του Κολλεγίου Ανατόλια**, το οποίο προσφέρει την ευκαιρία σε μαθητές από την **Ελλάδα**, την **Κύπρο** και **διεθνώς** να αναπτύξουν τις ικανότητές τους, μέσω εξωσχολικών προγραμμάτων και μαθημάτων που μορφώνουν, εμπνέουν και εμπλουτίζουν τη γνώση.

Ειδικότερα, η **Lidl Ελλάς**, στηρίζει **αδιαλείπτως** το Κέντρο από το **2014**, **χρηματοδοτώντας υποτροφίες παιδιών**, που συμμετέχουν στα καλοκαιρινά προγράμματα του CTY Greece, οι οποίες ξεπερνούν πλέον σήμερα τις **520**. Η εταιρεία συμβάλλει και στη δημιουργία ειδικά σχεδιασμένων εκπαιδευτικών μαθημάτων, τα οποία τελούν επίσης υπό την αιγίδα του Υπουργείου Παιδείας.

Συγκεκριμένα, η εταιρεία το **2019** συνέβαλε στη δημιουργία ειδικού μαθήματος για τη χημεία και την τεχνολογία των τροφίμων και τις βιώσιμες διατροφικές συνήθειες, με τον τίτλο «Nutrition Highway to Health”, το οποίο μετεξελίχθηκε το 2024 στο μάθημα «Food Power Highway to Health”. Mέσα από διαδραστικές δραστηριότητες και την καινοτομία, η γνωστική διαδικασία οδηγεί σε μια ολοκληρωμένη κατανόηση για τη διατροφή, των βιώσιμων πρακτικών και κυρίως του αντικτύπου των επιλογών τροφίμων στην υγεία και το περιβάλλον.

Στη μελέτη SROI (Social Return on Investment) που εκπόνησε η **Lidl Ελλάς** για τη συμβολή της στο **CTY Greece** αποτίμησε την κοινωνική απόδοση της στήριξης και ανέδειξε το σημαντικό μέγεθος της εκτιμώμενης κοινωνικής αξίας της. Αυτή ανέρχεται σε περίπου **2 εκατομμύρια ευρώ**, ενώ είναι αξιοσημείωτο ότι **για κάθε 1€ που επενδύθηκε από την εταιρεία στο CTY Greece, για το διάστημα από το 2014 έως το 2020, δημιουργήθηκε κοινωνική αξία ύψους 3,7 εκατομμυρίων ευρώ.**

Η **Βασιλική Αδαμίδου, Διευθύντρια Εταιρικών Υποθέσεων & Βιωσιμότητας της Lidl Ελλάς**, επισημαίνει χαρακτηριστικά: «Είμαστε ιδιαίτερα υπερήφανοι που συνεχίζουμε να υποστηρίζουμε το πρόγραμμα σε Ελλάδα και Κύπρο, με στόχο τη δημιουργία κοινωνικής αξίας και την προώθηση ποιοτικής εκπαίδευσης για όλους. Η στήριξη της νέας γενιάς μέσα από εκπαιδευτικές δράσεις που αναπτύσσουν τις ικανότητές τους αποτελεί κύρια προτεραιότητα και πάγια δέσμευση στο πλαίσιο της στρατηγικής βιωσιμότητας της εταιρείας. Σε καμία περίπτωση δεν μπορούμε να μιλάμε για βιωσιμότητα αν δεν συμπεριλαμβάνουμε σε αυτή τα παιδιά μας και τη νέα γενιά, για τα οποία οφείλουμε να δημιουργήσουμε τις συνθήκες και τις προϋποθέσεις που οδηγούν και εξασφαλίζουν ένα καλύτερο μέλλον».

Η πρωτοβουλία στήριξης του **CTY Greece** συνδέεται με τη στρατηγική βιωσιμότητας της **Lidl Ελλάς** και είναι πλήρως εναρμονισμένη με τον Στόχο Βιώσιμης Ανάπτυξης 4 των Ηνωμένων Εθνών για ποιοτική εκπαίδευση.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

[**tiktok.com/@lidlhellas**](https://www.tiktok.com/@lidlhellas?lang=en)